<http://schema.org/articleBody>
"Despr\u00E9s de gaireb\u00E9 un mes de vacances el Mundial de motociclisme torna a Brno. Avui es disputa la prova que enceta la segona part del campionat, aquella en qu\u00E8 tots els pilots comencen a jugar-se les garrofes de deb\u00F2. Els que lideren la classificaci\u00F3 general, perqu\u00E8 volen mantenir el seu avantatge. Els altres, perqu\u00E8 saben que no poden cometre m\u00E9s errors si no volen acomiadar-se definitivament del t\u00EDtol mundial. I entre aquest grup de perseguidors destaca la batalla de Marc M\u00E1rquez en la categoria de Moto2. El cerver\u00ED, tot i tenir un desavantatge important, ha tornat en forma despr\u00E9s de l&amp;#039;aturada de l&amp;#039;estiu i encara somia a esgarrapar els punts necessaris per capgirar la classificaci\u00F3.Marc M\u00E1rquez arriba a la Rep\u00FAblica Txeca amb un desavantatge de 47 punts respecte a Stefan Bradl. El pilot alemany va distanciar-se al capdavant de la classificaci\u00F3 gr\u00E0 cies, primer de tot, a un bon inici (va guanyar quatre de les sis primeres curses) i perqu\u00E8 el seu principal perseguidor no va puntuar en les tres primeres. Per\u00F2 el jove pilot catal\u00E0, que aquest any debuta en la categoria mitjana, de mica en mica va agafar el tacte de la seva Sauter i va comen\u00E7ar a sumar punts a dojo: el cerver\u00ED ha guanyat les tres \u00FAltimes curses, i ahir va aconseguir la seva tercera pole consecutiva.El pilot de la Segarra va robar el millor temps al l\u00EDder del Mundial amb una \u00FAltima volta estratosf\u00E8rica en qu\u00E8, a m\u00E9s, va rebaixar el seu temps en dues d\u00E8cimes i va marcar el r\u00E8cord del circuit. Stefan Bradl no va tenir m\u00E9s remei que conformar-se amb la segona posici\u00F3.Marc M\u00E1rquez surt des de la posici\u00F3 de privilegi amb l&amp;#039;objectiu de continuar esgarrapant punts en el Mundial per\u00F2 sabent que una caiguda pot ser letal per a les seves aspiracions mundialistes. I \u00E9s que Bradl pot optar per una t\u00E0ctica conservadora que li permeti mantenir l&amp;#039;avantatge quan tan sols queden vuit curses per disputar.En la categoria reina Dani Pedrosa va oferir un nou recital de pilotatge i va obtenir el millor temps. El pilot d&amp;#039;Honda va aconseguir la primera pole de la temporada, per davant de Jorge Lorenzo i Casey Stoner, a qui va avantatjar en una i dues d\u00E8cimes, respectivament.I en els 125 cc Nico Terol sortir\u00E0 des de la posici\u00F3 de privilegi, per davant del franc\u00E8s Zarco i de l&amp;#039;alemany Cortese. El catal\u00E0 Maverick Vi\u00F1ales va caure a la part final dels entrenaments, no va poder millorar els temps i va quedar relegat a una discreta 9a posici\u00F3."^^<http://www.w3.org/2001/XMLSchema#string>
<http://www.arabalears.cat/esports/Marc-Marquez-demostra-encara-Mundial_0_535746451.html>